[{"text_idx": "#000003", "text": "Ewen, da vat gant e albomou\u0300 eured..."}, {"text_idx": "#000006", "text": "Aman\u0303 dindan peder dezrevell pleustradou\u0300 micher. Trugarez d'an dezrevellourien. Skeudennou\u0300 a vo klasket lakaat da heul..."}, {"text_idx": "#000007", "text": "Etre an 30 hag an 31 a viz Mae on bet oc'h ober ur staj micher e Abati Daoulaz. An den a oa e karg ac'hanon a oa anvet Re\u0301gine, sekretourez eo. Kalzik micheriou\u0300 am eus gwelet, teir micher o deus plijet din kalzik : infografour, buhezour ha liorzhour."}, {"text_idx": "#000008", "text": "Bet on gant un infografourez anvet Elodie. E karg eman\u0303 eus bruderezh \"Hent ar glad\". \"Hent ar glad\" a zo ur strollder lec'hiou\u0300 a bouez e Penn-ar-Bed. En o zouez eman\u0303 Abati Daoulaz, Kastell Keryann, Kastell Trevarez ha Maner Kernod. Neuze, ganti em eus savet ur bruderezh evit lakaat war ul lec'hienn internet. Plijet on bet gant ar vicher-se peogwir e plij din ar stlenn."}, {"text_idx": "#000010", "text": "Bet on gant buhezourezed anvet Yolenn hag Elodie (un eil). Divyezhek e oa Elodie. Savet em eus ganto un abadenn diwar-benn c'hwezh ar plant. Anvet e oa an abadenn \"ar boestou\u0300 c'hwesha\". Ur weladenn am eus graet eus liorzh ar plant-louzou\u0300 gant ur skolaj hag ur weladenn eus an diskouezadeg diwar-benn Victor Segalen ha Polinezia, ma-unan e oan. Plijet on bet peogwir em eus desket kalz traou\u0300."}, {"text_idx": "#000011", "text": "Kalz traou\u0300 am eus desket e-pad ar staj-man\u0303. Plijet on bet gant ar skipailh. Met breman\u0303 ez eo gwashoc'h evit dibab ur vicher !"}, {"text_idx": "#000012", "text": "Etre al Lun 30 hag ar Merc'her 1an\u0303 a viz Mezheven am eus graet ur staj micher e feurm Jean-Paul Madec a zo staliet e Gwiskri."}, {"text_idx": "#000014", "text": "Pemp hektar douar en deus en e feurm ha prestin\u0303 a ra ur prad d'e amezeg a zo desaver saout bio. An amezeg a droc'h ar geot evit ober foenn da rein\u0303 d'e saout, en eskemm da deil e saout, a servijo da binvidikaat an douar."}, {"text_idx": "#000017", "text": "Pa oan eno am eus desket anviou\u0300 frouezh pe lugumaj ha bet on o werzhan\u0303 war zaou varc'had : hini Rostrenenn ha hini Banaleg. Plijus-tre e oa !"}, {"text_idx": "#000018", "text": "N'ouzon ket hag-en\u0303 am eus c'hoant d'ober ar vicher-se pa vin bras, peogwir eus un tu e plij din ober war-dro legumaj ha mont da werzhan\u0303 anezho war marc'hadou\u0300 ; met ma holl amzer a vefe implijet gant se."}, {"text_idx": "#000020", "text": "Evit ober ar vicher-se eo ret bezan\u0303 ur gwerzher mat ha gouzout mat labourat an douar."}, {"text_idx": "#000021", "text": "D'al Lun 30, d'ar Meurzh 31 ha d'ar Merc'her 1an\u0303 a viz Even on bet evit ar wech kentan\u0303 en ma buhez e apotikerezh ospital Kemper, \"Ospital Lae\u0308nnec\". Souezhet on bet gant ment apotikerezh an ospital e-ken\u0303ver an apotikerezh a zo e kreiz-ke\u0302r da skouer. Da'm son\u0303j eo pemp gwech brasoc'h eget un apotikerezh ke\u0302r. Souezhet on bet ivez gant an niver a louzou\u0300 a zo (war-dro ur milion a louzou\u0300 dishen\u0303vel a zo). An holl louzou\u0300 a zo renket dre urzh lizherennek evit mont buanoc'h da zastum ha da renkan\u0303 anezho."}, {"text_idx": "#000022", "text": "Desket am eus kalz a draou\u0300, bez ez eus div vicher dishen\u0303vel d'an nebeutan\u0303 e apotikerezh an ospital : bez eman\u0303 an aozerien hag an apotikerien. An aozerien a fard louzou\u0300 evel gelulennou\u0300 hag an apotikerien a renk hag a zastum al louzou\u0300 evit ar servijou\u0300 dishen\u0303vel a zo en ospital. Diaes eo dastum al louzou\u0300 mat buan ha goude eo ret lakaat anezho e-barzh kombodou\u0300 evit an holl glan\u0303vourien (ur c'hombod = ur c'hlan\u0303vour) ha ret eo renkan\u0303 al louzou\u0300 dre amzer (mintin, kreisteiz, abardaez, noz). Desket am eus ivez e vez gwerzhet louzou\u0300 d'an dud a zeu en ospital just evit prenan\u0303 o louzou\u0300. Al louzou\u0300-se ne vezont kavet ha gwerzhet nemet en ospital peogwir int louzou\u0300 ker-tre ha ral-tre (war-dro 400 \u20ac ul louzaouenn). Ne bae ket ar glan\u0303vourien al louzou\u0300."}, {"text_idx": "#000023", "text": "Desket am eus ivez e oa ret leuskel ur blakennad louzou\u0300 d'an nebeutan\u0303 er stok. Da skouer ma vez goulennet gant ur servij pevar fakad strinkereziou\u0300 ha ne chom nemet pevar e vo ret leuskel ur pakad d'an nebeutan\u0303 evit ar vallusted."}, {"text_idx": "#000024", "text": "Gwelet am eus ivez an drammou\u0300. Renket int e-barzh un armel vras gant ur c'hod peogwir eo dan\u0303jerus. Da skouer, ma 'z eus ur medisin drammet e c'hell kemer e-barzh an armel. Ret eo gouzout e c'hell bezan\u0303 dan\u0303jerus al louzou\u0300-se ma vez kemeret re. Dont a ra al louzou\u0300 da vezan\u0303 dramm."}, {"text_idx": "#000025", "text": "Plijus e oa ar staj met n'am eus ket c'hoant ober ar vicher-se. C'hoant am eus da vezan\u0303 medisinez peogwir e vez gwelet traou\u0300 ha tud dishen\u0303vel bemdez en ur chom gant ar c'hlen\u0303vedou\u0300 hag al louzou\u0300. Emichan\u0303s e vo kavet gant an apotikourien louzou\u0300 a-enep ar Sida, an holl grignou\u0300-bev..."}, {"text_idx": "#000026", "text": "E-pad tri devezh on bet en un embregerezh infografouriezh anvet \"Ge\u0301dezel\"."}, {"text_idx": "#000027", "text": "E-pad an tri devezh-se em eus labouret gant Christian, ur stajiad a oa eno e-pad ur miz pe muioc'h."}, {"text_idx": "#000028", "text": "Desket 'm eus kalz a draou\u0300 en ur labourat war albomou\u0300 eured evel implij photoshop ha meziantou\u0300 all."}, {"text_idx": "#000029", "text": "Met al labour infografour n'eo ket nemet albomou\u0300 eured, graet em eus ivez ur follenn-bleg evit \"ad star\" ha traouigou\u0300 all."}, {"text_idx": "#000030", "text": "E-pad an tri devezh-se n'em eus ket desket tout, ar pezh a zo reizh. Hag evit lavaret tout ez eus kalz a skourrou\u0300 er vicher-se ha n'eo ket an hini am eus c'hoant d'ober met tost eo memestra."}, {"text_idx": "#000033", "text": "Kartenn hetou\u0300 savet gant Naoli\u0308n."}]